Mandela-kleinseun gaan dalk interdik teenstaanMandla Mandela Mandla Mandela, die kleinseun van oud-president Nelson Mandela, gaan glo die dringende interdik teen hom teenstaan. Sestien aansoekers van die Mandela-familie het Vrydag in die Mthatha-hooggeregshof ŉ dringende interdik teen Mandla, die Oos-Kaapse premier en die LUR vir gesondheid bekom. Volgens SABC-radio het Mandla glo sy regsverteenwoordiger opdrag gegee om die voorlopige hofbevel teen te staan wat hom sal dwing om die oorskot van drie van die oud-president se kinders weer by Qunu te begrawe. Die oorskot van Mandela se drie kinders en ander twee naby familielede is glo van Qunu verwyder en in Mvezo, waar Mandla Mandela die hoofman is, begrawe. Die kinders is Mandela se oudste seun Makgatho wat in 2005 oorlede is, sy eerste dogter Makaziwe wat in 1948 oorlede is en Madiba Thembekile wat in 1969 oorlede is. Lees ook: Geen oorskot in Mandela-grafte gevind nie Dringende interdik teen Mandla Mandela Mandla ontken Mandela-familietwis Madiba: Konflik glo tydens begrafnis-vergadering Mandela-familie hou vergadering